
INVITAŢIE DE PRESĂ

Stimați reprezentanți ai mass-media,

Aeroportul Internațional Avram Iancu Cluj are plăcerea de a vă invita la conferința de presă dedicată prezentării a două proiecte importante de modernizare a infrastructurii aeroportuare: Sistemul Automat de Control la Frontieră (ABC – Automated Border Control) și Sistemul de Aterizare Instrumentală de categoria III (ILS CAT III).

Evenimentul va avea loc marți, 27 octombrie 2026, începând cu ora 11:00 și se va desfășura sub forma unui tur ghidat de prezentare a infrastructurii aeroportuare modernizate, cu următorul traseu: punctul central de control de securitate din Terminalul Plecări – porțile automate de control la frontieră (ABC) din zona restricționată – porțile ABC din zona Sosiri – Salonul VIP din Terminalul Sosiri, unde vor avea loc intervențiile oficiale și sesiunea de întrebări și răspunsuri.

În cadrul conferinței de presă vor lua cuvântul:
· Alin Tișe – Președintele Consiliului Județean Cluj;
· David Ciceo – Directorul General al Aeroportului Internațional Avram Iancu Cluj;
· Sergio Colella – Președinte SITA Europa;
· Comisar-şef Liviu Done – Şef Sector Poliţie de Frontieră Aeroport Cluj.

Cele două proiecte reprezintă investiții importante în modernizarea infrastructurii aeroportuare, contribuind la creșterea siguranței și eficienței operaționale, precum și la îmbunătățirea serviciilor oferite pasagerilor.

Accesul la eveniment se va realiza prin zona filtrului central de control de securitate din Terminalul Plecări, începând cu ora 10:50.

Vă așteptăm cu drag!

***
RSVP: Vă rugăm să confirmați participarea la eveniment prin e-mail, la adresa marketing@airportcluj.ro, sau telefonic, la numărul 0755 060 039, până vineri, 23 octombrie 2026, ora 12:00, menționând numele participantului, publicația reprezentată și numărul de telefon.
Important: Având în vedere accesul în zona restricționată a aeroportului, vă rugăm să aveți asupra dumneavoastră un act de identitate și să nu dețineți articole interzise la controlul de securitate.

Datele cu caracter personal din acest document, sunt prelucrate de catre AIAIC, în conformitate cu prevederile Regulamentului 679/2016.

